ASUTUSESISESEKS KASUTAMISEKS

Teabevaldaja: SMIT

Märge tehtud ….

Juurdepääsupiirang kehtib kuni …

Alus:

**KONFIDENTSIAALSUSLEPING nr …**

*sõlmitakse edukaks tunnistatud pakkujaga koos raamlepingu sõlmimisega*

**Siseministeeriumi infotehnoloogia- ja arenduskeskus,** reg.nr 70008440, asukohaga Mäealuse 2/2, 12618 Tallinn, keda esindab põhimääruse alusel peadirektor …

ühelt poolt (edaspidi t nimetatud SMIT või *teabeandja*)

ja

**…., reg.nr ….,** asukohaga …., keda …. alusel esindab …. (edaspidi **teabesaaja**) teiselt poolt

keda edaspidi nimetatakse koos **pooled,** sõlmivad käesoleva konfidentsiaalsuse lepingu (edaspidi nimetatud **leping**) alljärgnevas:

1. **Lepingu eesmärk**
   1. Lepingu eesmärgiks on tagada SMIT-i poolt riigihanke „Raadiolinkide seadmete, arendus- ja hooldustööde ostmine" (viitenumbriga 264675) (edaspidi *hange*) tulemusel kõikide SMIT-i ga seotud lepingutest tekkinud õiguste teostamisel ja kohustuste täitmisel teabesaajale teatavaks saanud teabe kaitse ja konfidentsiaalsus (edaspidi *konfidentsiaalne teave*).
2. **Konfidentsiaalne teave**
   1. Käesoleva lepingu tähenduses on teabesaajal kohustus hoida konfidentsiaalsena teavet, milleks on pooltevahelise lepingu alusel tekkinud õiguste teostamisel ja kohustuste täitmisel teabesaajale teatavaks saanud informatsioon.
   2. Lisaks punktis 2.1. nimetatule hõlmab konfidentsiaalne teave ka:
      1. mistahes lepingu tingimusi, majandustegevusega seotud andmeid, informatsiooni, dokumente vms, mida teabesaaja või tema poolt volitatud isik on enne või pärast lepingu sõlmimist teiselt poolelt teada saanud;
      2. teavet teabeandja infotehnoloogiliste lahenduste ning tark- ja riistvara konfiguratsioonide kohta;
      3. teavet, mis lihtsustab rünnete planeerimist riiklikele infosüsteemidele ja andmekogudele (sh füüsilise, organisatoorse ja IT turbe üldpõhimõtteid või detailsemat teavet);
      4. teavet, mille avalikuks tulek võib kahjustada riiklikke infosüsteeme ja andmekogusid või riiklike institutsioonide mainet või usaldusväärsust;
      5. teavet, millest nähtuvad süsteemide rakendamise või mitte rakendamisega seotud otsesed ja/või kaudseid mõjud (sh rakendamise tähtajad, seotud finants-, hangetealane, vms sarnane teave);
   3. Teabesaaja kohustub hoidma konfidentsiaalsena avaldamisele mittekuuluvat teavet ning lepingust tulenevate või muul alusel tekkinud õiguste teostamisel ning kohustuste täitmisel SMIT-is konfidentsiaalsuskohustuse täitmiseks:
      1. täitma SMIT-i sisestest töökorralduslikest regulatsioonidest tulenevaid nõudeid, millest SMIT on teabesaajat teavitanud;
      2. hoiduma talle teatavaks saanud konfidentsiaalse teabe kasutamisest iseenda ja/või kolmandate isikute kasuks ning teabeandja kahjuks;
      3. hoidma konfidentsiaalsena ja mitte edastama ega avaldama kolmandatele isikutele konfidentsiaalseid andmeid, sealhulgas isikuandmete kaitse seaduses nimetatud isikuandmeid;
      4. viivitamatult, kirjalikult taasesitatavas vormis, informeerima SMIT-i talle esitatud päringutest või seaduslikust vajadusest avalikustada lepingus ettenähtud konfidentsiaalsuskohustusega kaitstavaid andmeid enne vastavale päringule vastamist;
      5. teavitama SMIT-i viivitamatult lepingust või õigusaktidest tulenevate lepingu eesmärgi saavutamist takistavatest asjaoludest, mis on tekkinud või tõenäoliselt võivad tekkida;
      6. mitte avaldama ega kasutama teabeandja vastu andmeid, mis on teabesaajale teatavaks saanud seoses lepinguliste või muul alusel tekkinud õiguste teostamise ja kohustuste täitmisega.
   4. Konfidentsiaalsuskohustus ei laiene teabele, mida võib edastada selleks seadusega või selle alusel antud õigusaktiga volitatud pädevatele riigiasutustele seaduses ettenähtud juhtudel ja ulatuses.
   5. Konfidentsiaalsuskohustus ei laiene avalikule teabele ning teabele, mille teabesaaja on saanud iseenda kohta.
   6. Teabesaaja töötleb konfidentsiaalset teavet ainult sellises ulatuses, mis on vajalik määratletud eesmärkide saavutamiseks, lähtudes seejuures isikuandmete kaitse seaduses ja teistes õigusaktides sätestatud nõuetes.
   7. Pärast konfidentsiaalse teabe töötlemise vajaduse lõppemist teabesaaja kustutab oma süsteemidesse salvestatud konfidentsiaalse teabe.
   8. Muuhulgas kohustub käsundisaaja tagama, et tema esindaja(d), töötajad, lepingupartnerid ning muud isikud, keda ta oma kohustuste täitmisel kasutab, oleksid käesolevas lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja punktis 4.4 toodud tähtajaga täitmist.
3. **Vastutus**
   1. Konfidentsiaalsuskohustuse rikkumisel on teabeandjal õigus nõuda ja teabesaajal kohustus tasuda leppetrahvi summas kuni 20 000 eurot iga lepingu rikkumise juhtumi korral vastavalt rikutud nõude olemusele, esitades leppetrahvi tasumiseks kirjaliku ja põhistatud nõude. Lisaks leppetrahvi tasumisele kohustub teabesaaja hüvitama teabeandjale tekitatud tõendatud kahju ulatuses, mida leppetrahv ei katnud.
   2. Teabesaaja pool kohustub tasuma leppetrahvi 30 kalendripäeva jooksul vastava nõude saamisest arvates.
   3. Juhul, kui teabesaaja viivitab leppetrahvi tasumisega, lisandub tasumata summale viivis 0,1% iga tasumisega viivitatud kalendripäeva eest.
4. **Lõppsätted**
   1. Lepingut võib muuta ainult poolte kirjalikul kokkuleppel. Lepingu muudatused sõlmitakse lepingu lisadena, mis jõustuvad pärast nende allkirjastamist poolte poolt või poolte määratud tähtajal. Lepingu muudatus on lepingu lahutamatu lisa.
   2. Lepingu allkirjastamisega kinnitab teabesaaja esindaja, et ta on tutvunud ja täitja kohustub täitma isikuandmete kaitse seadusest, avaliku teabe seadusest ja arhiiviseadusest tulenevaid andmete töötlemise ja andmekaitse nõudeid.
   3. Lepingu allkirjastamisega tagab teabesaaja esindaja, et tema töötajad ja/või tema poolt volitatud isikud kui ka vajadusel teabesaaja poolt kasutatavad alltöövõtjad kohustuvad läbima mistahes riigisaladuse ja/või salastatud välisteabe töötlemise seaduses sätestatud protseduurid, kui selleks ilmneb vajadus.
   4. Leping jõustub selle allakirjutamisest poolte poolt ning kehtib 5 aastat. Juhul, kui AK teabe tähtaega muudetakse, pikeneb ka konfidentsiaalsuslepingu tähtaeg ja sellest antakse kirjalikus vormis lepingupartnerile teada.
   5. Lepingu tingimused ei kuulu avaldamisele kolmandatele isikutele, välja arvatud seaduses või lepingus sätestatud juhtudel.
   6. Lepingu täitmisel ja lepingust tulenevate vaidluste lahendamisel lähtutakse Eesti Vabariigi õigusaktidest.
   7. Lepingust tulenevad vaidlused püütakse lahendada eelkõige poolte kokkuleppega. Juhul kui kokkulepet ei saavutata, lahendatakse vaidlus Harju Maakohtus.
   8. Lepingu üksiku sätte kehtetus ei too kaasa kogu lepingu või lepingu teiste sätete kehtetust.
   9. Leping on allkirjastatud digitaalselt.